1967–68-ban utolsó csapatánál a Bresciánál lett vezetőedző. 1976 és 1991 között az olasz válogatottnál dolgozott. 1975–76-ban az U23-as, 1977 és 1986 között az U21-es válogatott szakmai munkáját irányította. Az 1986-os U21-es Európa-bajnokságon ezüstérmet szerzett a csapattal. Ezt követően lett az olasz válogatott szövetségi kapitánya. Az 1988-as NSZK-beli Európa-bajnokságon elődöntős, az 1990-es hazai rendezésű világbajnokságon bronzérmes lett a csapattal. Az 1992-es Európa-bajnokság selejtezőin nem sikerült kiharcolnia a csapatnak a részvételt és emiatt távozni kényszerült. Utódja Arrigo Sacchi lett. 1992–93-ban a Cesena, 1993–94-ben az Udinese vezetőedzője volt.